Borba protiv somalijskih pirata: Citadela.... jedno od rješenja
Sigurnost plovidbe Indijskim okeanom ostaće problem sve dok Somalija ne bude imala stabilnu vladu i snažne domaće snage sigurnosti
Sigurnosna komora, citadela, u kojoj posada nastavlja da upravlja plovidbom jedan je od nekoliko novih načina sprečavanja pirata da preuzmu kontrolu nad brodom. Uz to, pojačane su međunarodne pomorske snage. NATO i Evropska unija, Rusija, Indija, Kina i druge zemlje uputile su u vode Indijskog okeana brojne ratne brodove. Kako zaustaviti somalijske pirate i otmice brodova u čemu vrlo često uspijevaju ti gusari modernog doba, čak i na udaljenosti od više hiljada kilometara od obala Somalije? U najkraćem, pomorske prevozničke kompanije i međunardne vojne pomorske snage pokušavaju novim načinima preduprijediti otmice koje prijete sigurnosti plovidbe i transporta Indijskim okeanom. Ekspert za pomorsku sigurnost John Twiss nedavno je osobno iskusio jedan od napada somalijskih pirata, predvodeći tim zaštitara na jednom tankeru: To je bio trenutak kada su se kompletna posada tankera i tim zaštitara sklonili u citadelu, uvrđenu komoru u utrobi tankera: - objašnja gospodin Twiss. Bez mogućnosti da preuzmu upravljanje brodom pirati su napustili tanker i pobjegli njihovim brzim čamcem. Sigurnosna komora, citadela, u kojoj posada nastavlja da upravlja plovidbom jedan je od nekoliko novih načina sprečavanja pirata da preuzmu kontrolu nad brodom. Uz to, pojačane su međunarodne pomorske snage. NATO i Evropska unija, Rusija, Indija, Kina i druge zemlje uputile su u vode Indijskog okeana brojne ratne brodove. Njemački admiral Thomas Ernst, zamjenik zapovjednika protiv-piratske misije Evropske unije, ističe: Presretanje piratskih čamaca je takođe efikasan način sprečavanja otmica. Kako pokazuju nedavni snimci posade helikoptera sa francuske fregate Nivose, a i sa samog broda, pirati u malom čamcu, mada dobro naoružani, lako su zarobljeni. Za takvo presretanje treba imati i sreće, jer je okeanski prostor na kojem operiraju pirati ogroman. Problem je i šta sa zarobljenim piratima. Sudski procesi, poput suđenja u Hamburgu zbog napada na jedan njemački brod, su veoma rijetki. Većina zarobljenih pirata biva razoružana i puštena. Ništa ih ne sprečava da se piratstvu vrate ponovo. Admiral Ernst objašnjava: Sigurnost plovidbe Indijskim okeanom, posebno u blizini obala Somalije, a i hiljadama kilometara dalje, ostaće problem sve dok Somalija ne bude imala stabilnu vladu i snažne snage sigurnosti koje će biti u stanju da se obračunaju sa piratima na somalijskom tlu, odakle polaze u otmice i na čijim obalama imaju sigurna utočišta kada im uspije da otmu brod i čekaju na otkupninu.